ΓΡΑΠΤΗ ΕΡΩΤΗΣΗ P-0090/03

υποβολή: Torben Lund (PSE) προς την Επιτροπή

(20 Ιανουαρίου 2003)

Θέμα: Βαφές μαλλιών και καρκίνος

Βαφές μαλλιών ενέχουν κινδύνους για τον ευρωπαϊκό πληθυσμό, λαμβανομένηςπόψη της περιεκτικότητάς τους σε επιβλαβείς χημικές ουσίες. Η χρήση βαφής μαλλιών αυξάνεται. Δυστυχώς κανείς δεν γνωρίζει πόσο σοβαρές είναι οι βλάβες που προκαλούνται δεδομένου ότι τα αρνητικά αποτελέσματα δεν γίνονται αντιληπτά παρά μόνο μετά από χρόνια, όταν είναι πλέον αργά. Για το λόγο αυτό η Επιτροπή οφείλει να εφαρμόσει την αρχή της προφύλαξης και να επιβάλει περαιτέρω κανόνες στην αγορά.

Οι οξειδωτικές βαφές περιέχουν, στην μεγάλη πλειοψηφία τους, παραφαινυλενοδιαμίνη (PPD)ή τολουένο-2,5-διαμίνη. Οι ουσίες αυτές είναι ιδιαίτερα αλλεργιογόνες στην επαφή, επιτρέπονται δε στις βαφές μαλλιών σε συγκεντρώσεις για τις οποίες είναι γνωστό ότι προκαλούν αλλεργικές αντιδράσεις και έκζεμα σε άτομα με αλλεργία στις βαφές μαλλιών.

Δεδομένου ότι η επιστημονική επιτροπή της Ε.Ε. για τα καλλυντικά προϊόντα (ΕΕΚΠΜΕΠ) διαπίστωσε ότιφίσταται σχέση μεταξύ της χρήσης οξειδωτικών βαφών μαλλιών και της παρουσίασης καρκίνου της ουροδόχου κύστης σε γυναίκες, μπορεί η Επιτροπή να ανακοινώσει εάν προτίθεται να απαγορεύσει την χρησιμοποίηση PPD και συγγενών ουσιών έως ότουποβληθούν στοιχεία για να καθορισθούν οι συγκεντρώσεις ουσιών, ούτως ώστε η χρήση τους να μην έχει ούτε βραχυπρόθεσμες ούτε μακροπρόθεσμες συνέπειες για την ανθρώπινηγεία (π. χ. καρκίνο και αλλεργία στην επαφή)

Απάντηση του κ. Liikanen εξ ονόματος της Επιτροπής

(13 Φεβρουαρίου 2003)

Η Επιτροπή γνωρίζει τις ανησυχίες που έχουν εκφραστεί σχετικά με τη χρήση βαφών για τα μαλλιά. Η Επιτροπή εξετάζει όλες τις πτυχές της χρήσης βαφών για τα μαλλιά στα καλλυντικά προϊόντα και του

αντίκτυπού τους στηνγεία των καταναλωτών. Η Επιτροπή επισημαίνει ότι, στον ειδικό τομέα των οξειδωτικών βαφών μαλιών, η πλειονότητα των ουσιών έχει ήδη απαγορευθεί ή η χρήση τουςπόκειται σε συγκεκριμένες προϋποθέσεις. Οι αποφάσεις είναι επιστημονικά τεκμηριωμένες, πράγμα που σημαίνει ότι βασίζονται σε αξιολόγηση του κινδύνου που γίνεται από την επιστημονική επιτροπή για τα καλλυντικά και τα μη εδώδιμα προϊόντα που προορίζονται για τους καταναλωτές (SCCNFP). Η Επιτροπή αναφέρεται στην απάντησή της στη γραπτή ερώτηση E-3101/02(1) του αξιότιμου βουλευτή και επιθυμεί να επισημάνει τα εξής.

Όσον αφορά την παρα-φαινυλενοδιαμίνη (PPD) και την τολουόλη-2,5-διαμίνη, η ισχύουσα νομοθεσία δεν καλύπτει μόνο την επισήμανση αλλά επίσης ορίζει πολύ αυστηρά ανώτατα όρια συγκέντρωσης για τη χρήση των ουσιών αυτών. Η μέγιστη συγκέντρωση για χρήση σε βαφές μαλιών για την PPD και την τολουόλη-2,5-διαμίνη βασίζεται σε γνωμοδοτήσεις της SCCNFP και στην εν συνεχεία εισαγωγή της ουσίας στα παραρτήματα III/1/8 και III/1/9 της οδηγίας για τα καλλυντικά(2). Η μέγιστη συγκέντρωση που δίνεται είναι 6 % και 10 % αντιστοίχως. Επιπλέον, η χρήση των ουσιών αυτώνπόκειται σε άλλους όρους, όπως δηλώνεται στο παράρτημα III. Οι ακόλουθες φράσεις πρέπει να είναι τυπωμένες στην ετικέτα: Μπορεί να προκαλέσει αλλεργικές αντιδράσεις, Να μη χρησιμοποιείται στις βλεφαρίδες και στα φρύδια και Περιέχει φαινυλενοδιαμίνη.

Όσον αφορά τις γενικές πτυχές της αξιολόγησης των κινδύνων των βαφών για τα μαλλιά η SCCNFP ενέκρινε έγγραφο συζήτησης στις 27 Φεβρουαρίου του 2002 που τοποθετήθηκε στον ιστοχώρο της SCCNFP(3). Ζητήθηκε από τους ενδιαφερομένους ναποβάλουν σχετικά σχόλια. Στις 4 Ιουνίου 2002, η επιτροπή ενέκρινε μια Στρατηγική για τον έλεγχο των καλλυντικών συστατικών των βαφών για τα μαλλιά όσον αφορά ενδεχόμενη γονοτοξικότητα / μεταλλαξογένεση. Το έγγραφο αυτό συμπληρώθηκε από πρόσφατη γνωμοδότηση της 17ης Δεκεμβρίου 2002 με τίτλο Βασικές απαιτήσεις για τοξικολογικούς φακέλους που αξιολογούνται από την SCCNFP.

Η βιομηχανία οφείλει ναποβάλει φακέλους που τηρούν τις προαναφερόμενες αρχές, καθώς και τις Οδηγίες για τις δοκιμές συστατικών καλλυντικών για την αξιολόγηση της ασφάλειάς τους που εγκρίθηκαν στις 24 Οκτωβρίου 2000.

Τέλος, η Επιτροπή εξετάζει από κοινού με τα κράτη μέλη και αντιπροσώπους των καταναλωτών και της βιομηχανίας τις ουσίες που θα αξιολογηθούν ή θα επαναξιολογηθούν κατά προτεραιότητα. Στο πλαίσιο αυτό περιλαμβάνεται η διατύπωση χρονοδιαγραμμάτων και ενεργειών που θα εφαρμοστούν σε σχέση με ουσίες για τις οποίες δεν έχειποβληθεί ο ενδεδειγμένος φάκελος προκειμένου η SCCNFP να προβεί σε αξιολόγηση του κινδύνου.

(1) ΕΕ C 110 E της 8.5.2003, σελ. 164.

(2) Οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα, ΕΕ L 262 της 27.9.1976.

(3) http://europa.eu.int/comm/food/fs/sc/sccp/index_en.html.